b"\n_START_ARTICLE_\nEl grum\n_START_SECTION_\nArgument\n_START_PARAGRAPH_\nUn executiu de cinema (Jack Kruschen en un paper sense acreditar) introdueix la pel\xc2\xb7l\xc3\xadcula, explicant que la pel\xc2\xb7l\xc3\xadcula per si mateixa no t\xc3\xa9 argument, sin\xc3\xb3 que simplement mostra Jerry Lewis com Stanley, el grum, en moltes situacions rid\xc3\xadcules a la seva matussera manera una escena darrere l'altra. Stanley no parla, excepte al final de la pel\xc2\xb7l\xc3\xadcula. Lewis tamb\xc3\xa9 apareix en un paper nom\xc3\xa9s de veu interpretant-se a si mateix acompanyat per un gran seguici, mentre que la seva contrapart grum simult\xc3\xa0niament baixa d'un ascensor ple de gent.\n_START_SECTION_\nComentaris\n_START_PARAGRAPH_\nEl grum  \xc3\xa9s el primer film totalment escrit, produ\xc3\xaft, dirigit i interpretat per Jerry Lewis. Sense hist\xc3\xb2ria  ni intriga veritable, l'espectador observa durant 90 minuts. Les anades i vingudes del m\xc3\xa9s boig dels grums, Stanley (Jerry, en un paper completament mut), en el lux\xc3\xb3s Fontainebleau Hotel de Miami Beach. La resta \xc3\xa9s un pretext sense equ\xc3\xadvocs per al c\xc3\xb2mic de posar el seu art al l\xc3\xadmit de l'absurd i del geni._NEWLINE_La pel\xc2\xb7l\xc3\xadcula, poc emesa per la televisi\xc3\xb3, \xc3\xa9s per descobrir i per considerar com una pe\xc3\xa7a mestra de l'autor, potser fins i tot la m\xc3\xa9s acabada, ja que no entren aqu\xc3\xad en consideraci\xc3\xb3 les exposicions moralitzadors i altres escenes llagrimoses que sobrecarreguen la majoria de les seves altres pel\xc2\xb7l\xc3\xadcules. Del c\xc3\xb2mic en l'estat pur, una creaci\xc3\xb3 noble, art\xc3\xadsticament ambiciosa i tanmateix sense pretensions, com a hereu de Jacques Tati, amb tant plomall i dignitat._NEWLINE_L'inter\xc3\xa8s \xc3\xa9s enriquit per diveros cameos d'artistes com Milton Berle, per\xc3\xb2 igualment alguns artistes del music-hall que fan el seu n\xc3\xbamero (Bill Richmond, imitador de Stan Laurel)._NEWLINE_L'hotel Fontainebleau ha servit igualment de decoraci\xc3\xb3 per al comen\xc3\xa7ament de Goldfinger, on James Bond empeny Auric Goldfinger a fer trampes a les cartes."